**Ministru kabineta noteikumu projekta**

**„****Grozījums Ministru kabineta 2009.gada 7.aprīļa noteikumos Nr.300 „Ministru kabineta kārtības rullis”” sākotnējās ietekmes novērtējuma ziņojums (anotācija)**

|  |
| --- |
| I. Tiesību akta projekta izstrādes nepieciešamība |
| 1. | Pamatojums | Ministru kabineta noteikumu projekts „Grozījums Ministru kabineta 2009.gada 7.aprīļa noteikumos Nr.300 „Ministru kabineta kārtības rullis”” (turpmāk – Projekts) izstrādāts, pamatojoties uz Ministru kabineta 2014.gada 22.aprīļa sēdes protokollēmuma (prot. Nr.24 42.§) 4.2.apakšpunktu un ievērojot Deklarācijas par Laimdotas Straujumas vadītā Ministru kabineta iecerēto darbību 137.punktā noteikto – *Izstrādāsim mediju politikas veidošanas institucionālo risinājumu.*  |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Šobrīd masu informācijas (plašsaziņas) līdzekļu politika nav iekļauta Ministru kabineta 2003.gada 7.aprīļa noteikumos Nr.300 „Ministru kabineta kārtības rullis” 3.pielikumā kā atsevišķa politikas nozare. Tas saistīts ar apstākli, ka Latvijā šobrīd nav institūcijas, kurai būtu koordinējoša loma masu informācijas līdzekļu nozares politikas veidošanā un kura būtu atbildīga par nozares likumdošanas iniciatīvām un politikas plānošanu visā masu informācijas līdzekļu telpā kopumā. Latvija ir vienīgā Eiropas Savienības dalībvalsts, kurā izpildvarai nav atsevišķas, par plašsaziņas līdzekļu politikas veidošanu, atbildīgas institūcijas. Pašreiz politikas izstrādi un īstenošanu ierosina un veic dažādas ministrijas un institūcijas, pēc piekritības vai nepieciešamības izstrādājot un virzot tiesību aktu un likumu projektus atbilstoši to kompetencei, kā arī nodrošinot ekspertīzi par atbilstošajiem mediju aspektiem.Saskaņā ar Ministru kabineta 2014.gada 22.aprīļa sēdes protokollēmuma (prot. Nr.24 42.§) 2.punktu tika atbalstīta mediju politikas nodaļas izveide Kultūras ministrijā, kā arī saskaņā ar minētā protokollēmuma 4.punktu Kultūras ministrijai tika uzdots iesniegt izskatīšanai Ministru kabineta grozījumus:1) Ministru kabineta 2003.gada 29.aprīļa noteikumos Nr.241 „Kultūras ministrijas nolikums”, nosakot ministrijas kompetenci mediju politikas jomā (4.1.apakšpunkts) un 2) grozījumus Ministru kabineta 2003.gada 7.aprīļa noteikumos Nr.300 „Ministru kabineta kārtības rullis”, papildinot 3.pielikumu ar politikas nozari „Mediju politika”. Ņemot vērā Ministru kabineta 2014.gada 22.aprīļa sēdē doto uzdevumu (anotācijas I sadaļas 1.punkts), Projekts paredz papildināt Ministru kabineta 2009.gada 7.aprīļa noteikumu Nr.300 „Ministru kabineta kārtības rullis” 3.pielikumu ar politikas nozari „Masu informācijas (plašsaziņas) līdzekļu” politika. Politikas nozare iekļauta minētā pielikuma 9.punktā noteiktajā politikas jomā – Pilsoniskās sabiedrības un demokrātijas politika, ņemot vērā, ka masu informācijas (plašsaziņas) līdzekļu darbība un attīstība ir tieši saistīta ar pilsoniskās sabiedrības un demokrātijas politiku. Ņemot vērā, ka galvenie nozari reglamentējošie likumi – t.i., likums „Par presi un citiem masu informācijas līdzekļiem” un Elektronisko plašsaziņas līdzekļu likums nelieto jēdzienu „mediji”, „mediju politika” u.c., lai nodrošinātu Projektā lietoto jēdzienu atbilstību minētajiem likumiem, politikas jomas definēšanai tiek izmantots jēdziens „masu informācijas (plašsaziņas) līdzekļu politika”, kurš sevī ietver:1) masu informācijas līdzekļus atbilstoši likuma „Par presi un citiem masu informācijas līdzekļiem” 2.pantam „Prese un citi masu informācijas līdzekļi (turpmāk tekstā — masu informācijas līdzekļi) ir avīzes, žurnāli, biļeteni un citi periodiskie izdevumi (iznāk ne retāk kā reizi trīs mēnešos, vienreizējā tirāža pārsniedz 100 eksemplārus), kā arī elektroniskie plašsaziņas līdzekļi, kinohronika, informācijas aģentūru paziņojumi, audiovizuāli ieraksti, kas paredzēti publiskai izplatīšanai. Interneta vietni var reģistrēt kā masu informācijas līdzekli.”; 2) elektroniskos plašsaziņas līdzekļus atbilstoši Elektronisko plašsaziņas līdzekļu likuma 1.panta 7.punktam – „elektroniskais plašsaziņas līdzeklis – privātpersona, kurai tiesību aktos noteiktajā kārtībā ir izsniegta apraides atļauja vai retranslācijas atļauja vai kuras darbību šajā likumā noteiktajā kārtībā ir reģistrējusi Nacionālā elektronisko plašsaziņas līdzekļu padome.” |
| 3. | Projekta izstrādē iesaistītās institūcijas | Kultūras ministrija. |
| 4. | Cita informācija | Nav |

|  |
| --- |
| II. Tiesību akta projekta ietekme uz sabiedrību, tautsaimniecības attīstību un administratīvo slogu |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Politikas nozare pamatā aptver Latvijā reģistrēto masu informācijas līdzekļu darbību atbilstoši likumam „Par presi un citiem masu informācijas līdzekļiem” 2.pantam. Atbilstoši Uzņēmumu reģistra publiski pieejamai statistikas informācijai, 02.06.2014. reģistrēts 1511 masu informācijas līdzeklis, tai skaitā aktīvi –1487; izbeiguši darbību – 24.Politikas nozare aptver arī visu sabiedrību kopumā – tai skaitā kā nevalstisko organizāciju sektoru, tā atsevišķus indivīdus kopumā. |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Cita informācija | Nav |

*Anotācijas III un V sadaļa – projekts šo jomu neskar.*

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Nepieciešamie saistītie tiesību aktu projekti | Atbilstoši Ministru kabineta 2014.gada 22.aprīļa sēdes protokollēmuma (prot. Nr.24 42.§) 4.1.punktam Projekts tiek virzīts vienlaikus ar Ministru kabineta noteikumu projektu „Grozījumi Ministru kabineta 2003.gada 23.aprīļa noteikumos Nr.241 „Kultūras ministrijas nolikums””, paredzot Kultūras ministrijas kompetenci masu informācijas (plašsaziņas) līdzekļu politikas jomā.  |
| 2. | Atbildīgā institūcija | Kultūras ministrija. |
| 3. | Cita informācija | Nav |

|  |
| --- |
| VI. Sabiedrības līdzdalība un komunikācijas aktivitātes |
| 1. | Plānotās sabiedrības līdzdalības un komunikācijas aktivitātes saistībā ar projektu | Projekts šo jomu neskar. Sabiedrības līdzdalības jautājumi attiecībā uz Kultūras ministrijas funkciju paplašināšanu un jaunas struktūrvienības izveidošanu ir saistīti ar vienlaicīgi virzīto Ministru kabineta noteikumu projektu „Grozījumi Ministru kabineta 2003.gada 23.aprīļa noteikumos Nr.241 „Kultūras ministrijas nolikums”” un informācija par tiem ir atspoguļota minētā noteikumu projekta anotācijā.  |
| 2. | Sabiedrības līdzdalība projekta izstrādē | Projekts tika izsludināts Valsts sekretāru 2014.gada 5.jūnija sanāksmē.  |
| 3. | Sabiedrības līdzdalības rezultāti | Priekšlikumi netika saņemti.  |
| 4. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Kultūras ministrija. |
| 2. | Projekta izpildes ietekme uz pārvaldes funkcijām un institucionālo struktūruJaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. Jautājums par Kultūras ministrijas funkciju paplašināšanu un jaunas struktūrvienības izveidošanu ir saistīts ar vienlaicīgi virzīto Ministru kabineta noteikumu projektu „Grozījumi Ministru kabineta 2003.gada 23.aprīļa noteikumos Nr.241 „Kultūras ministrijas nolikums””. Nav nepieciešama esošu institūciju likvidācija vai reorganizācija. |
| 3. | Cita informācija | Nav |

Kultūras ministre D.Melbārde

Vīza: Valsts sekretāra p.i. U.Lielpēters

31.07.2014. 15:10

881

A.Mellakauls

Tālr.67330276, fakss 67330293

Andris.Mellakauls@km.gov.lv